Ek en ander wittes het NIKS daarvan oorgekom deur die emmerstelsel se gebruik. In die winter op die hoëveld was dit nogal ‘n ding om vroegoggend kaalpoot oor die dik laag ryp jou ding daar buite te gaan doen. Die ryp het so ‘girrts-girrts’ onder die voete gemaak terwyl jy so hier en daar grond vat . Spinnekoppe aan die binnekant van die plank waarop jy sit was egter die grootste vrees en daar is altyd eers met ‘n takkie al in die rondte gevee aan die plank se onderkant. Dit geld vandag nog wanneer jy ‘n staptog aanpak en ‘n ‘longdrop’ moet besoek.